CELEX: 32009R0446
Language: da
Date: 2009-05-14 00:00:00
Title: Kommissionens forordning (EF) nr. 446/2009 af 14. maj 2009 om tarifering af varer i den kombinerede nomenklatur

29.5.2009   
            
            
               DA
            
            
               Den Europæiske Unions Tidende
            
            
               L 132/3
            
         
      KOMMISSIONENS FORORDNING (EF) Nr. 446/2009
   af 14. maj 2009
   om tarifering af varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtning(er):
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget, tariferes i den i kolonne 2 nævnte KN-kode i henhold til den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               Toldkodeksudvalget har ikke afgivet en udtalelse inden for den af dets formand fastsatte frist —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. maj 2009.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Hvide, afskallede og afhindede jordnødder (blancherede jordnødder).
                  De afskallede jordnødder blancheres, idet de passerer gennem en gasovn med fire varmeområder, hvor kernerne opvarmes og oversprøjtes med 88-93 °C varm vanddamp, inden de passerer gennem to kølezoner.
                  Den gradvise forhøjelse af kernernes temperatur får dem til at udvide sig, så kernernes røde hinde løsner sig. Hinden fjernes derpå ved mekanisk behandling.
                  Jordnødderne, der ikke er blevet behandlet på anden måde end afhinding, frembydes i løs vægt eller i »bigbags« med omkring 1 000 kg.
               
               
                  1202 20 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 1202 og 1202 20 00.
                  Blancheringen af jordnødderne skal betragtes som en varmebehandling, som hovedsagelig har til formål at fjerne den røde hinde og dermed gøre det nemmere at anvende kernerne. En sådan behandling ændrer ikke jordnøddernes karakter af et naturprodukt og gør dem ikke bedre egnet til et specielt formål end til almindelig anvendelse (se også Forklarende Bemærkninger til HS, kapitel 12, Almindelige bemærkninger, andet stykke).
                  Produktet skal derfor tariferes under pos. 1202.